《冯深居长余二十三岁赵东阁长余二十二岁周汶》
宋代·释文珦

三老皆达人，虚受无蔕芥。
笔阵绝纵横，词源极澎湃。
丁时身屡绝，志道心不懈。
放浪事物表，若曰宇宙隘。
求我於空间，岂识有机械。
留诗在幽窗，足以镇山怪。
神灵谨守藏，光艳无减杀。
今朝一长吟，顿使老疾差。
三老不可作，吾心亦遄迈。
中心曷能忘，长吟复长喟。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。